****

**รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ครั้งที่ 7/2565 ประจำเดือนเมษายน 2565**

**ณ ห้องประชุมพิรุณ 1 สำนักงานเกษตรจังหวัดแพร่**

**วันที่ 29 เมษายน 2565**

**\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าประชุม**

1. นายประภาส สานอูป เกษตรจังหวัดแพร่

2. นายสมเกียรติ ทะฤาษี หัวหน้ากลุ่มอารักขาพืช

3. นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร

4. นางพนัชกร จันทร์ทวี หัวหน้ากลุ่มยุทธศาสตร์และสารสนเทศ

5. นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต

6. นางกัญจนา สอนอุ่น หัวหน้าฝ่ายบริหารทั่วไป

7. นายเรืองกิตต์ พันธุ์เลิศเมธี เกษตรอำเภอเมืองแพร่

8. นายศุภมิตร อินต๊ะ เกษตรอำเภอเด่นชัย

9. นายพลากร สิริราษฎร์ (แทน) เกษตรอำเภอร้องกวาง

10. นางหนึ่งฤทัย กองนำ เกษตรอำเภอสูงเม่น

11. นายสำรวย ปัทม์ธรรม เกษตรอำเภอสอง

12. นายธเนศพล วงศ์เจริญ เกษตรอำเภอหนองม่วงไข่

13. นางจรรฎา ดีปาละ เกษตรอำเภอลอง

14. นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ   
 รักษาราชการแทนเกษตรอำเภอวังชิ้น

**ผู้เข้าร่วมประชุม**

1. นายบุญช่วย อุดคำมี นักวิชาการส่งเสริมการเกษตรชำนาญการ

2. นายสุรเชษฐ์ พินทรากูล นักวิชาการส่งเสริมการเกษตรปฏิบัติการ

3. นางสาวอัจฉราวรรณ สันป่าเป้า นักวิชาการส่งเสริมการเกษตรปฏิบัติการ

4. นางสาวแพงมณี ขัดนันตา นักวิชาการส่งเสริมการเกษตรปฏิบัติการ

5. นางแววตา โสภารัตนากูล เจ้าพนักงานการเงินและบัญชีชำนาญงาน

**เริ่มประชุมเวลา 09.00 น.**

**ระเบียบวาระที่ 1 วาระประธานแจ้งให้ทราบ** นายประภาส สานอูป เกษตรจังหวัดแพร่ แจ้งวาระดังนี้

**1.1 งานกรมส่งเสริมการเกษตร**

1) การเตรียมงานพระราชพิธีจรดพระนังคัลแรกนาขวัญ ประจำปี พ.ศ. 2565

กำหนดจัดงานพระราชพิธีจรดพระนังคัลแรกนาขวัญ ประจำปี พ.ศ. 2565 ในวันที่ 13 พฤษภาคม 2565 ซึ่งในปีนี้ กลุ่มแม่บ้านเกษตรกรบ้านทุ่งโฮ้ง ตำบลทุ่งโฮ้ง อำเภอเมืองแพร่ จังหวัดแพร่ ได้รับรางวัลชนะเลิศการประกวดบุคคลทางการเกษตร และสถาบันเกษตรกรดีเด่น ระดับประเทศ ประเภทสถาบันเกษตรกรดีเด่น สาขากลุ่มแม่บ้านเกษตรกร โดยผู้แทนกลุ่มแม่บ้านเกษตรกร และเจ้าหน้าที่สำนักงานเกษตรจังหวัดแพร่ เข้าร่วมรับรางวัลในงานพระราชพิธีฯ

**1.2 งานส่งเสริมการเกษตรภาคเหนือ**

- ไม่มี -

**1.3 เรื่องจากการประชุมหัวหน้าส่วนราชการจังหวัดแพร่**

ตามที่เกษตรจังหวัดแพร่ ได้เข้าร่วมการประชุมกรมการจังหวัดแพร่ หัวหน้าส่วนราชการและหน่วยงานที่เกี่ยวข้อง ครั้งที่ 4/2565 เมื่อวันที่ 28 เมษายน 2565 เวลา 09.30 น. จังหวัดแพร่ มีวาระสำคัญแจ้งในที่ประชุมฯ ดังนี้

**(1) หัวหน้าส่วนราชการ/หน่วยงาน ที่ย้ายมาดำรงตำแหน่งใหม่/ย้ายไปดำรงตำแหน่งในจังหวัดอื่น**

**ย้ายมาดำรงตำแหน่งใหม่**

**- นายวิทิต เที่ยง**

ตำแหน่งเดิม : นายอำเภอวังชิ้น

ดำรงตำแหน่ง : นายอำเภอหนองม่วงไข่

**- นายปานศร ภมรคนธ์**

ตำแหน่งเดิม : เจ้าพนักงานปกครอง (ชำนาญการพิเศษ)

ที่ทำการปกครองอำเภอหนองม่วงไข่

ดำรงตำแหน่ง : นายอำเภอวังชิ้น

**- นายวีรกานต์ บุญตัน**

ตำแหน่งเดิม : ผู้อำนวยการกลุ่มงานส่งเสริมการพัฒนาชุมชน

สำนักงานพัฒนาชุมชนจังหวัดแพร่

ดำรงตำแหน่ง : พัฒนาการจังหวัดแพร่

**(2) ความคืบหน้าในการก่อสร้างศูนย์ราชการจังหวัดแพร่**

- แผนงานการก่อสร้าง ร้อยละ 20 จำนวน 1,080 วัน

- ผลการก่อสร้าง ดำเนินการแล้ว ร้อยละ 1.37 จำนวน 382 วัน

ดำเนินการล่าช้าเนื่องจากไม่สามารถตอกเสาเข็มได้ อยู่ระหว่างการขออนุมัติเปลี่ยนแปลงรายการ

**(3) ผลการขับเคลื่อนตัวชี้วัดสำคัญ ประจำปีงบประมาณ พ.ศ. 2565 จังหวัดแพร่**

- ตัวชี้วัด 12 เป้าหมายร่วมจังหวัดแพร่ : ตัวชี้วัดเกี่ยวกับงานระบบส่งเสริมการเกษตรแบบแปลงใหญ่ ดำเนินการครบตามตัวชี้วัด ร้อยละ 100

**(4) การจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาส  
วันฉัตรมงคล วันที่ 4 พฤษภาคม 2565 และของทุกปี**

- จังหวัดแพร่จัดกิจกรรมจิตอาสา ณ หนองแล้ง หมู่ที่ 3 ตำบลหนองม่วงไข่   
อำเภอหนองม่วงไข่ จังหวัดแพร่ เวลา 09.30 น.

**(5) มาตรการเฝ้าระวังและป้องกันโรคติดเชื้อไวรัสโคโรนา 2019 จังหวัดแพร่**

สถานการณ์การติเชื้อไวรัสโคโรนา ของจังหวัดแพร่ มีอัตราการเสียชีวิตค่อนข้างสูง เนื่องจากบางพื้นที่มีอัตราการฉีดวัคซีนเข็มที่ 3 ต่ำ

**(6) การจัดงานประเพณีไหว้พระพุทธโกศัยศิริชัยมหาศากยมุนี พระคู่บ้านคู่เมืองแพร่ และงานส่งเสริมพระพุทธศาสนาเนื่องในวันวิสาขบูชา ประจำปี 2565**

จังหวัดแพร่ กำหนดจัดงานฯ ระหว่างวันที่ 9 - 15 พฤษภาคม 2565 และ  
ขอความร่วมมือจากหน่วยงานราชการ และอำเภอทุกอำเภอ จัดริ้วขบวน ซึ่งจะมีการประชุมเพิ่มเติมอีกครั้งหนึ่ง

**มติที่ประชุม** รับทราบ

**ระเบียบวาระที่ 2 วาระรับรองรายงานการประชุมเกษตรอำเภอ (MM) ครั้งที่ 6/2565   
ประจำเดือนมีนาคม 2565 เมื่อวันที่ 31 มีนาคม 2565 ตามเอกสารแนบ 1 หน้าที่ 18 - 40**

**มติที่ประชุม** รับรองรายงานการประชุมฯ

**ระเบียบวาระที่ 3 วาระสืบเนื่อง**

**3.1 ผลการเบิกจ่ายงบประมาณ ปี 2565** นางกัญจนา สอนอุ่น หัวหน้าฝ่ายบริหารทั่วไป และ  
นางแววตา โสภารัตนากูล เจ้าพนักงานการเงินและบัญชีชำนาญงาน แจ้งวาระ ดังนี้

งบประมาณปกติ (งบกรมส่งเสริมการเกษตร) ประจำปีงบประมาณ พ.ศ. 2565 ทางระบบสารสนเทศกองคลัง ณ วันที่ 27 เมษายน 2565 ได้รับการจัดสรรงบประมาณ 11,411,620 บาท ผลการเบิกจ่าย 6,385,043.92 บาท คิดเป็นร้อยละ 55.95

**ระเบียบวาระที่ 4 วาระเพื่อทราบ**

**4.1 ฝ่ายบริหารงานทั่วไป** นางกัญจนา สอนอุ่น หัวหน้าฝ่ายบริหาร แจ้งวาระ ดังนี้

**4.1.1 เป้าหมายการใช้จ่ายเงินงบประมาณประจำปีงบประมาณ พ.ศ. 2565 จังหวัดแพร่**

สำนักงานคลังจังหวัดแพร่ แจ้งมติที่ประชุมคณะกรมการจังหวัดแพร่ หัวหน้าส่วนราชการจังหวัดแพร่และหน่วยงานที่เกี่ยวข้อง ครั้งที่ 3/2565 เมื่อวันที่ 28 มีนาคม 2565 เห็นชอบกำหนดเป้าหมายการใช้จ่ายเงินงบประมาณประจำปีงบประมาณ พ.ศ. 2565 ณ ไตรมาสที่ 3 ให้สอดคล้องตามตัวชี้วัด 12 เป้าหมายร่วมของจังหวัดแพร่ พร้อมทั้งกำหนดเป้าหมายการเบิกจ่ายเงินงบประมาณให้เป็นไปตามมติคณะรัฐมนตรี ดังนี้

|  |  |  |  |
| --- | --- | --- | --- |
| **เป้าหมายไตรมาสที่ 3** | **ภาพรวม** | **รายจ่ายประจำ** | **รายจ่ายลงทุน** |
| **การใช้จ่าย** | ร้อยละ 88 | ร้อยละ 90 | ร้อยละ 85 |
| **การเบิกจ่าย** | ร้อยละ 72 | ร้อยละ 79 | ร้อยละ 46 |

โดยจังหวัดแพร่มีผลการใช้จ่ายภาพรวม ณ วันที่ 31 มีนาคม 2565 คิดเป็นร้อยละ 78.54

เพื่อให้การใช้จ่ายงบประมาณโครงการตามแผนปฏิบัติราชการประจำปีของจังหวัดแพร่ ประจำปีงบประมาณ พ.ศ. 2565 สอดคล้องตามตัวชี้วัด 12 เป้าหมายร่วมของจังหวัดแพร่ จึงขอให้หน่วยดำเนินโครงการ/กิจกรรม ดำเนินการดังนี้

1. เร่งรัดการใช้จ่ายงบประมาณรายจ่ายประจำ และงบรายจ่ายลงทุน ให้เป็นไปตามเป้าหมายที่กำหนด

2. กรณีงบรายจ่ายลงทุนให้เร่งดำเนินการก่อหนี้ผูกพันให้แล้วเสร็จ โดยให้ถือปฏิบัติตามระเบียบกฎหมายที่เกี่ยวข้อง

**4.1.2 การใช้รหัสงบประมาณใหม่**

ตามที่ได้มีการเปลี่ยนแปลง ระบบการเบิกจ่ายเงินจากระบบ GFMIS เป็นระบบ New GFMIS Thai และได้มีการเปลี่ยนแปลงรหัสงบประมาณโครงการฯ ขอให้มีการใช้รหัสงบประมาณโครงการฯ รหัสใหม่ในการเบิกจ่ายงบประมาณด้วย

**มติที่ประชุม** รับทราบ

**4.2 กลุ่มส่งเสริมและพัฒนาการผลิต** นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต แจ้งวาระ ดังนี้

**4.2.1 โครงการระบบส่งเสริมเกษตรแบบแปลงใหญ่**

**1) โครงการสนับสนุนสินเชื่อเพื่อพัฒนาการเกษตรแบบแปลงใหญ่ (ฉบับปรับปรุง   
ตามมติคณะรัฐมนตรี เมื่อวันที่ 11 มกราคม 2565)**

เนื่องจากโครงการสนับสนุนสินเชื่อเพื่อพัฒนาการเกษตรแบบแปลงใหญ่ ตามมติคณะรัฐมนตรี เมื่อวันที่ 22 พฤศจิกายน 2559 ระยะเวลาจ่ายเงินกู้จะสิ้นสุดในเดือนธันวาคม 2564 ดังนั้น เพื่อเป็นการกระจายโอกาสและสร้างความเป็นธรรมให้กลุ่มแปลงใหญ่ทุกแปลงในการเข้าถึงสินเชื่อดอกเบี้ยต่ำจากธนาคารเพื่อการเกษตรและสหกรณ์การเกษตร (ธ.ก.ส.) ในอัตราดอกเบี้ยร้อยละ 0.01 ระยะเวลา 5 ปี รวมทั้งสนับสนุนกลุ่มแปลงใหญ่กลุ่มเดิมที่ได้รับการพัฒนาจนมีความเข้มแข็ง สามารถพัฒนายกระดับ  
เป็นเกษตรสมัยใหม่ ที่มีการนำเทคโนโลยีนวัตกรรมสมัยใหม่ ต่อยอดด้านคุณภาพมาตรฐาน แปรรูป   
สร้างมูลค่าเพิ่ม และเชื่อมโยงการตลาด เพื่อการขยายธุรกิจแบบก้าวกระโดด โดยมีวงเงินที่เพียงพอตามเป้าหมายในการพัฒนาและตามศักยภาพของแต่ละกลุ่มแปลงใหญ่ คณะรัฐมนตรี จึงได้มีมติเมื่อวันที่   
11 มกราคม 2565 เห็นชอบให้ขยายกรอบระยะเวลาโครงการฯ ถึงเดือนธันวาคม 2579 พร้อมทั้งปรับเปลี่ยนหลักเกณฑ์วงเงินสินเชื่อ โดยใช้วงเงินงบประมาณเดิมที่เคยอนุมัติไว้แล้ว เพื่อสร้างโอกาสในการเพิ่มคุณภาพผลผลิต และผลตอบแทนจากการผลิต การลดต้นทุนการผลิต ก่อให้เกิดรายได้เพิ่มขึ้นอย่างยั่งยืนต่อไป

**เงื่อนไขโครงการ**

(1) แปลงใหญ่ที่ผ่านการรับรอง และบันทึกข้อมูลในระบบ Co-Farm

(2) แปลงใหญ่ที่ประสงค์จะขอรับการสนับสนุนสินเชื่อ จะต้องมีสถานะเป็น สหกรณ์การเกษตร   
กลุ่มเกษตรกร และวิสาหกิจชุมชน และมีสมาชิกเข้าร่วมกิจกรรมตามโครงการ ตั้งแต่ 15 คนขึ้นไป เพื่อให้เป็นไปตามเจตนารมณ์ ของโครงการในการส่งเสริมการรวมกลุ่มของเกษตรกรให้ได้รับประโยชน์ร่วมกันอย่างทั่วถึง

(3) ให้ ธ.ก.ส. ยกเว้นเรียกเก็บค่าธรรมเนียมในการสอบสวนข้อมูลและวิเคราะห์เงินกู้

**แนวทางการดำเนินงานโครงการ**

(1) หน่วยงานในสังกัดกระทรวงเกษตรและสหกรณ์ ส่งเสริม สนับสนุน และพัฒนาการรวมกลุ่มเกษตรกรสมาชิกแปลงใหญ่ ให้เป็นสหกรณ์การเกษตร กลุ่มเกษตรกร และวิสาหกิจชุมชนที่มีความเข้มแข็ง เพื่อให้สามารถเข้าถึงสินเชื่อดอกเบี้ยต่ำตามโครงการ และมีความสามารถในการชำระหนี้ตามแผนธุรกิจได้

(2) คณะทำงานขับเคลื่อนงานด้านการเกษตรระดับอำเภอ (SC) พิจารณาให้ความเห็นชอบโครงการ แผนการปฏิบัติงานและแผนการใช้จ่ายงบประมาณ วงเงิน **ไม่เกิน 3 ล้านบาท** หากเกินวงเงินดังกล่าวให้ผ่านการพิจารณาเห็นชอบของคณะกรรมการขับเคลื่อนงานด้านการเกษตรระดับจังหวัด

(3) ธ.ก.ส. เป็นผู้พิจารณาอนุมัติสินเชื่อให้สหกรณ์การเกษตร กลุ่มเกษตรกร และวิสาหกิจชุมชน กลุ่มเป้าหมาย

(4) การคิดอัตราดอกเบี้ย

(4.1) กรณีสัญญาเงินกู้ที่จ่ายเงินกู้ ก่อนวันที่ 1 มกราคม 2565 ธ.ก.ส. คิดอัตราดอกเบี้ยร้อยละ 3.01 ต่อปี โดยกลุ่มแปลงใหญ่รับภาระดอกเบี้ยเงินกู้ ในอัตราร้อยละ 0.01 ต่อปี และรัฐบาลชดเชยดอกเบี้ยให้ ธ.ก.ส. ในอัตราร้อยละ 3.00 ต่อปี เป็นระยะเวลา 5 ปี นับแต่วันกู้ แต่ไม่เกินวันที่ 31 ธันวาคม 2569

(4.2) กรณีสัญญาเงินกู้ที่จ่ายเงินกู้ ตั้งแต่วันที่ 1 มกราคม 2565 ธ.ก.ส. คิดอัตราดอกเบี้ยร้อยละ 3.01 ต่อปี โดยกลุ่มแปลงใหญ่รับภาระดอกเบี้ยเงินกู้ ในอัตราร้อยละ 0.01 ต่อปี ธ.ก.ส. รับภาระดอกเบี้ยร้อยละ 0.125 ต่อปี และรัฐบาลชดเชยดอกเบี้ยให้ ธ.ก.ส. ในอัตราร้อยละ 2.875 ต่อปี   
เป็นระยะเวลา 5 ปี นับแต่วันกู้ แต่ไม่เกินวันที่ 31 ธันวาคม 2574

(5) ธ.ก.ส. แยกบัญชีออกจากการดำเนินงานปกติเป็นการดำเนินงานตามนโยบายรัฐ (Public Service Account : PSA) เพื่อขอรับการชดเชยความเสียหายที่อาจเกิดขึ้นในอนาคตจากรัฐบาล

รายละเอียดอื่นๆ ตาม QR code คู่มือโครงการฯ



**2) การประกวดแปลงใหญ่ดีเด่น ระดับจังหวัด ประจำปี 2565**

ตามที่สำนักงานเกษตรจังหวัดแพร่ กำหนดให้สำนักงานเกษตรอำเภอดำเนินการคัดเลือก  
กลุ่มแปลงใหญ่ ปี 2559 – 2563 ร่วมการประกวดแปลงใหญ่ดีเด่น ระดับจังหวัด ประจำปี 2565 และ  
ได้จัดทำคำสั่งจังหวัดแพร่ที่ 845/2565 ลงวันที่ 29 มีนาคม 2565 เรื่องแต่งตั้งคณะกรรมการตัดสิน  
การประกวดแปลงใหญ่ดีเด่นระดับจังหวัด ประจำปี 2565 จำนวน 2 คณะดังนี้

**(1) คณะทำงานตัดสินการประกวดแปลงใหญ่ดีเด่นระดับจังหวัด ประจำปี 2565**

องค์ประกอบ

|  |  |  |
| --- | --- | --- |
| 1) | เกษตรจังหวัดแพร่ | ประธานคณะทำงาน |
| 2) | เกษตรและสหกรณ์จังหวัดแพร่ | รองประธานคณะทำงาน |
| 3) | สหกรณ์จังหวัดแพร่ | คณะทำงาน |
| 4) | ปศุสัตว์จังหวัดแพร่ | คณะทำงาน |
| 5) | ประมงจังหวัดแพร่ | คณะทำงาน |
| 6) | ผู้อำนวยการศูนย์วิจัยข้าวแพร่ | คณะทำงาน |
| 7) | ผู้อำนวยการสถานีพัฒนาที่ดินแพร่ | คณะทำงาน |
| 8) | ผู้อำนวยการศูนย์วิจัยและพัฒนาการเกษตรแพร่ | คณะทำงาน |
| 9) | หัวหน้ากลุ่มส่งเสริมและพัฒนาการผลิต  สำนักงานเกษตรจังหวัดแพร่ | คณะทำงานและเลขานุการ |

**(2) คณะทำงานกลั่นกรองคัดเลือกแปลงใหญ่ดีเด่นระดับจังหวัด ประจำปี 2565**

องค์ประกอบ

|  |  |  |
| --- | --- | --- |
| 1) | หัวหน้ากลุ่มยุทธศาสตร์และสารสนเทศ  สำนักงานเกษตรจังหวัดแพร่ | ประธานคณะทำงาน |
| 2) | หัวหน้ากลุ่มส่งเสริมและพัฒนาการปศุสัตว์  สำนักงานปศุสัตว์จังหวัดแพร่ | คณะทำงาน |
| 3) | หัวหน้ากลุ่มพัฒนาและส่งเสริมอาชีพการประมง  สำนักงานประมงจังหวัดแพร่ | คณะทำงาน |
| 4) | ผู้แทนสำนักงานตรวจบัญชีสหกรณ์แพร่ | คณะทำงาน |
| 5) | หัวหน้ากลุ่มส่งเสริมและพัฒนาการผลิต  สำนักงานเกษตรจังหวัดแพร่ | คณะทำงานและเลขานุการ |

โดยกำหนดให้สำนักงานเกษตรอำเภอ พิจารณาคัดเลือกและจัดทำรูปเล่มประกวดและข้อมูลพื้นฐานแปลงใหญ่ จัดส่งให้สำนักงานเกษตรจังหวัดแพร่ ภายในวันที่ 29 เมษายน 2565

สำนักงานเกษตรจังหวัดแพร่ ขอแจ้งกำหนดการพิจารณาคัดเลือกแปลงใหญ่ดีเด่น ระดับจังหวัด ประจำปี 2565 ดังนี้

(1) ประชุมคณะทำงานกลั่นกรองคัดเลือกแปลงใหญ่ดีเด่นระดับจังหวัด ในวันที่   
9 พฤษภาคม 2565 เวลา 13.30 น. ณ ห้องประชุมพิรุณ 2 สำนักงานเกษตรจังหวัดแพร่

(2) คณะทำงานตัดสินการประกวดแปลงใหญ่ดีเด่นระดับจังหวัด ลงพื้นที่แปลงใหญ่ที่ผ่านการคัดเลือกจากคณะทำงานกลั่นกรองคัดเลือกแปลงใหญ่ดีเด่นระดับจังหวัด ในระหว่างวันที่ 23 – 24 พฤษภาคม 2565 จำนวน 4 จุด

(3) ประชุมคณะทำงานตัดสินการประกวดแปลงใหญ่ดีเด่นระดับจังหวัด ในวันที่   
27 พฤษภาคม 2565 เวลา 09.30 น. ณ ห้องประชุมพิรุณ 1 สำนักงานเกษตรจังหวัดแพร่

(4) จัดทำรายงานเสนอผู้ว่าราชการจังหวัดแพร่ เพื่อลงนามในประกาศผลการคัดเลือก   
พร้อมใบประกาศนียบัตรและโล่รางวัล

(5) สำนักงานเกษตรจังหวัดแพร่และสำนักงานเกษตรอำเภอที่ได้รับรางวัลชนะเลิศ   
ร่วมจัดทำรูปเล่ม ข้อมูลพื้นฐาน และวิดีทัศน์ เพื่อนำส่งสำนักงานส่งเสริมและพัฒนาการเกษตรที่ 6   
จังหวัดเชียงใหม่ สำหรับการประกวดระดับเขต ภายในวันที่ 17 มิถุนายน 2565 ต่อไป

**3) ผลการพิจารณาการขอรับงบประมาณ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ระยะที่ 2**

กรมส่งเสริมการเกษตร ได้รับแจ้งจากสำนักงานสภาการพัฒนาเศรษฐกิจและสังคมแห่งชาติ (สภาพัฒน์) แจ้งมติที่ประชุมคณะกรรมการพิจารณากลั่นกรองการใช้จ่ายเงินกู้ ภายใต้พระราชกำหนดฯ เพิ่มเติม พ.ศ. 2564 ในคราวประชุมครั้งที่ 6/2565 เมื่อวันที่ 15 กุมภาพันธ์ 2565 แจ้งผลการพิจารณาโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ระยะที่ 2 ที่เสนอโดยกรมส่งเสริมการเกษตร มีมติให้ทบทวนโครงการ เนื่องจากโครงการมีลักษณะเป็นการสนับสนุนเงินอุดหนุนแก่  
กลุ่มเกษตรกรแปลงใหญ่ โดยจากการดำเนินงานในโครงการฯ ระยะที่ 1 พบว่ายังไม่สามารถสะท้อนให้เห็นถึงการกระตุ้นการบริโภคหรือการลงทุนอย่างชัดเจน จึงไม่สอดคล้องกับเป้าหมายการขอใช้จ่ายเงินกู้ตาม  
พระราชกำหนดฯ เพิ่มเติม พ.ศ. 2564 และกรอบแผนหรือโครงการภายใต้แผนฟื้นฟูเศรษฐกิจและสังคม  
ที่ได้รับผลกระทบจากการระบาดของโรคติดเชื้อไวรัสโคโรน่า 2019 ที่คณะรัฐมนตรีมีมติเห็นชอบเมื่อวันที่ 21 กันยายน 2564

สำนักงานเกษตรจังหวัดแพร่ ขอให้อำเภอที่มีกลุ่มแปลงใหญ่ขอเข้าร่วมโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ระยะที่ 2 จำนวน 8 กลุ่ม ได้แก่ อำเภอสูงเม่น อำเภอเด่นชัยและอำเภอวังชิ้น ได้แจ้งให้กลุ่มแปลงใหญ่ที่เกี่ยวข้องรับทราบผลการพิจารณาโครงการฯ ต่อไป

**4.2.2 โครงการคลินิกเกษตรเคลื่อนที่**

สำนักงานเกษตรจังหวัดแพร่ ร่วมกับสำนักงานเกษตรอำเภอหนองม่วงไข่ กำหนดการจัดงานคลินิกเกษตรเคลื่อนที่ ประจำไตรมาสที่ 3 ในวันพฤหัสบดี ที่ 19 พฤษภาคม 2565 ณ โรงเรียนบ้านวังหลวง (วังมาประชาสามัคคี) อำเภอหนองม่วงไข่ จังหวัดแพร่ โดยมีกำหนดการจัดประชุมเตรียมจัดงานและ  
วางรูปแบบการจัดงาน ระดับจังหวัด ร่วมกับหน่วยงานที่เกี่ยวข้อง ในวันที่ 12 พฤษภาคม 2565   
ณ ห้องประชุมพิรุณ 1 สำนักงานเกษตรจังหวัดแพร่

**4.2.3 โครงการพัฒนาศักยภาพนักวิชาการส่งเสริมการเกษตรสู่มืออาชีพด้านการผลิตทุเรียน (Mr.durian)**

สำนักงานเกษตรจังหวัดแพร่ กำหนดจัดกิจกรรมศึกษาดูงานการตลาดทุเรียน ในระหว่าง  
วันที่ 5 – 7 พฤษภาคม 2565 ในพื้นที่จังหวัดจันทบุรี และจังหวัดชลบุรี มีเป้าหมายผู้เข้าร่วมกิจกรรม   
ได้แก่ เกษตรจังหวัดแพร่ หัวหน้ากลุ่มส่งเสริมและพัฒนาการผลิต พร้อมด้วยเจ้าหน้าที่ส่งเสริมการเกษตร  
ระดับจังหวัดและอำเภอ รวมจำนวน 20 ราย

**4.2.4 กิจกรรมปลูกต้นไม้ เนื่องในวันต้นไม้ประจำปีของชาติ พ.ศ. 2565**

เนื่องในวันต้นไม้ประจำปีของชาติ พ.ศ. 2565 เพื่อเป็นการสร้างและกระตุ้นจิตสำนึก  
ให้ประชาชนและเจ้าหน้าที่ ได้เห็นความสำคัญของการอนุรักษ์และฟื้นฟูทรัพยากรป่าไม้ของชาติและช่วยลดผลกระทบจากการเปลี่ยนแปลงสภาพภูมิอากาศ สำนักงานเกษตรจังหวัดแพร่ ได้กำหนดจัดกิจกรรมวันต้นไม้ประจำปีของชาติ พ.ศ. 2565 ในวันที่ 12 พฤษภาคม 2565 เวลา 14.30 น. ณ สำนักงานเกษตรอำเภอเด่นชัย โดยขอเชิญชวนให้หัวหน้ากลุ่มทุกกลุ่ม หัวหน้าฝ่ายบริหารทั่วไป เกษตรอำเภอทุกอำเภอ และเจ้าหน้าที่ เข้าร่วมกิจกรรมดังกล่าว

**มติที่ประชุม** รับทราบ

**4.3 กลุ่มส่งเสริมและพัฒนาเกษตรกร** นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร แจ้งวาระ ดังนี้

**4.3.1 งานกลุ่มแม่บ้านเกษตรกร**

1) กำหนดการ เรื่อง การเข้ารับพระราชทานโล่รางวัลในงานพระราชพิธีพืชมงคล  
จรดพระนังคัลแรกนาขวัญ ประจำปี 2565 สาขากลุ่มแม่บ้านเกษตรกรดีเด่นระดับประเทศ ปี 2565   
ณ มณฑลพิธีท้องสนามหลวง ของกลุ่มแม่บ้านเกษตรกรบ้านทุ่งโฮ้งหมู่ 5 ต.ทุ่งโฮ้ง อ.เมืองแพร่ จ.แพร่ รับจริงในวันศุกร์ที่ 13 พฤษภาคม 2565

2) กำหนดการโครงการประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัล  
ในงานพระราชพิธีพืชมงคลจรดพระนังคัลแรกนาขวัญ ประจำปี 2565 ระหว่างวันที่ 11 – 13 พฤษภาคม 2565 ณ โรงแรมรอยัลซิตี้ กรุงเทพมหานครฯ จังหวัดแพร่มีเป้าหมาย ดังนี้

1.แม่บ้านเกษตรกร 1 ราย คือ นางบุญมี อ่อนน้อม ตำแหน่งประธานกลุ่มแม่บ้านเกษตรกรบ้านทุ่งโฮ้ง

2.เจ้าหน้าที่พี่ลี้ยง 1 ราย คือ นางสาวจิรสุดา ปัญญาไศย ผู้รับผิดชอบงานกลุ่มแม่บ้านเกษตรกรระดับจังหวัด เข้าร่วมโครงการประชุมเชิงปฏิบัติการฝึกซ้อมฯ ตามวันและสถานที่ดังกล่าว   
ทั้งนี้ กรมส่งเสริมการเกษตร ได้จัดส่งผ้าและแบบเสื้อการแต่งกายของผู้เข้ารับพระราชทานโล่รางวัล และวิธีการถวายความเคารพมาให้แม่บ้านเกษตรกรเรียบร้อยแล้ว

**4.3.2** **งานวิสาหกิจชุมชน**

**1) สถานการณ์จำนวนและสมาชิกของวิสาหกิจชุมชนและเครือข่ายวิสาหกิจชุมชน จังหวัดแพร่** (ข้อมูล ณ วันที่ 25 เมษายน 2565)

| ลำดับที่ | อำเภอ | วิสาหกิจชุมชน | | เครือข่ายวิสาหกิจชุมชน | |
| --- | --- | --- | --- | --- | --- |
| จำนวน (แห่ง) | สมาชิก (ราย) | จำนวน (แห่ง) | สมาชิก (ราย) |
| 1 | เด่นชัย | 112 | 1,128 | 1 | 9 |
| 2 | เมืองแพร่ | 266 | 3,361 | 2 | 17 |
| 3 | ร้องกวาง | 214 | 3,470 | 1 | 12 |
| 4 | ลอง | 127 | 2,156 | 0 | 0 |
| 5 | วังชิ้น | 172 | 2,360 | 2 | 23 |
| 6 | สอง | 385 | 4,144 | 0 | 0 |
| 7 | สูงเม่น | 153 | 2,078 | 5 | 163 |
| 8 | หนองม่วงไข่ | 129 | 1,696 | 0 | 0 |
|  | **รวมทั้งหมด** | **1,558** | **20,393** | **11** | **224** |

**2) การตรวจสอบข้อมูลในระบบสารสนเทศวิสาหกิจชุมชน**

ขอให้เกษตรอำเภอ แจ้งเจ้าหน้าที่ผู้รับผิดชอบงานวิสาหกิจชุมชน ตรวจสอบข้อมูลในระบบวิสาหกิจชุมชน และแจ้งกลุ่มวิสาหกิจชุมชนปรับปรุงข้อมูลกลุ่ม และแก้ไขเพิ่มเติม ในเมนูรายงานเข้าไปที่ข้อมูลการจดทะเบียนวิสาหกิจชุมชน ในหัวข้อล่างสุดในหน้าจอระบบสารสนเทศ หัวข้อรายงานวิสาหกิจชุมชนที่มีข้อมูลไม่ครบ ประกอบด้วย

(1) ข้อมูลกิจกรรมไม่ครบ บางอำเภอรายระเอียดการบันทึกเลขที่คำขอ   
รหัสทะเบียน ที่อยู่ ไม่ครบถ้วน

(2) ข้อมูลผู้มีอำนาจทำการแทนไม่สมบูรณ์ ผู้มีอำนาจทำการแทนมีไม่เกิน 2 คน บางกลุ่มมีผู้มีอำนาจทำการแทนเกิน2 คน และบางกลุ่มไม่มีชื่อผู้มีอำนาจทำการแทน

(3) ข้อมูลสมาชิกวิสาหกิจชุมชนไม่สมบูรณ์ สมาชิกไม่ถึง 7 คน


**3) คู่มือการเสนอขอรับเงินสนับสนุนกองทุนปรับโครงสร้างการผลิตภาคเกษตรเพื่อเพิ่มขีดความสามารถการแข่งขันของประเทศ**

สำนักงานเกษตรจังหวัดแพร่ ได้ส่งคู่มือคู่มือการเสนอขอรับเงินสนับสนุนกองทุน  
ปรับโครงสร้างการผลิตภาคเกษตรเพื่อเพิ่มขีดความสามารถการแข่งขันของประเทศ ให้ทางสำนักงานเกษตรอำเภอ ตามหนังสือที่ พร 0009/ว186 ลงวันที่ 22 เมษายน 2565 ขอให้ทางอำเภอประชาสัมพันธ์  
กลุ่มเกษตรกร สถาบัน องค์กร ที่เป็นนิติบุคคล ประสงค์ขอเสนอขอรับการสนับสนุนจากกองทุนฯ

**พันธกิจของโครงการฯ** สนับสนุนเงินทุนเพื่อช่วยเหลือเกษตรกรที่ได้รับผลกระทบจากการเปิดเสรีทางการค้า ในการปรับโครงสร้างการผลิตภาคเกษตร ปฏิรูปผลิตผลทางการเกษตร เพิ่มประสิทธิภาพการผลิต พัฒนาคุณภาพ การแปรรูป การสร้างมูลค่าเพิ่มของสินค้าเกษตรและอาหาร ตลอดจนการปรับเปลี่ยนอาชีพจากการผลิตสินค้าที่ไม่มีศักยภาพไปสู่สินค้าที่มีศักยภาพ

**ภารกิจของโครงการ** สนับสนุนสินเชื่อ ปัจจัยการผลิตและเทคโนโลยี สนับสนุนงานวิจัยและพัฒนา ให้ความรู้ จัดฝึกอบรมและดูงาน ให้การสนับสนุนด้านโครงสร้างพื้นฐานการเกษตร และปรับเปลี่ยนอาชีพ

**โครงสร้างการบริหารงานกองทุนฯ**

****

**หลักเกณฑ์ เงื่อนไข** **การเสนอขอรับเงินสนับสนุนกองทุนฯ**

**1.วัตถุประสงการใช้เงินของกองทุนฯ** เพื่อปรับโครงสร้างการผลิตภาคการเกษตร ปฏิรูปผลผลิตทางการเกษตร เพิ่มประสิทธิภาพการผลิต พัฒนาคุณภาพ ตลอดจนการแปรรูป การสร้างมูลค่าเพิ่มจองสินค้าเกษตรและอาหาร และช่วยเหลือให้เกษตรกรปรับเปลี่ยนจากการผลิตสินค้าที่ไม่มีศักยภาพไปสู่สินค้าที่มีศักยภาพรวมทั้งประกอบอาชีพอื่นด้วย

**2.กิจกรรมที่สามารถใช้จ่ายจากกองทุนฯ** จะจ่ายภายใต้วัตถุประสงค์ของกองทุนฯ ในลักษณะหมุนเวียนหรือจ่ายขาด เพื่อดำเนินกิจกรรมดังต่อไปนี้

1.สนับสนุนสินเชื่อ ปัจจัยการผลิต และเทคโนโลยี

2.สนับสนุนงานวิจัยและพัฒนา

3.ให้ความรู้ ฝึกอบรม และดูงาน

4.ให้การสนับสนุนด้านโครงสร้างพื้นฐานการเกษตร

5.ปรับเปลี่ยนอาชีพ

6.รายจ่ายอื่นๆ ตามที่คณะกรรมการเห็นสมควร

**3. เงื่อนไขการจ่ายเงินในลักษณะจ่ายขาดหรือหมุนเวียน**

3**.**1 กรณีที่เป็นการใช้จ่ายจากกองทุนปรับโครงสร้างการผลิตภาคเกษตรเพื่อเพิ่ม  
ขีดความสามารถการแข่งขันของประเทศทั้งหมดหรือบางส่วน กองทุนฯจะจ่ายเงินให้ใน 2 ลักษณะ คือการจ่ายขาด หรือเงินหมุนเวียน โดยมีเงื่อนไขการจ่ายเงินในแต่ละลักษณะ ดังนี้

เงินจ่ายขาด ให้เฉพาะกรณีหรือค่าใช้จ่าย ดังต่อไปนี้

1.ค่าปัจจัยการผลิตในกรณีทดลอง/สาธิต/นำร่อง

2. ค่าใช้จ่ายต่างๆ สำหรับงานวิจัยต้องเป็นการวิจัยประยุกต์ หรือการวิจัยด้านการตลาด และต้องไม่เป็นโครงการวิจัยขั้นพื้นฐาน

3. ค่าใช้จ่ายในการถ่ายทอดเทคโนโลยี อาทิ การฝึกอบรม การสัมมนาการศึกษาดูงานในประเทศ

4. ค่าใช้จ่ายดำเนินงาน หรือค่าบริหารโครงการของหน่วยงานราชการตาม หลักเกณฑ์ที่คณะกรรมการบริหารกองทุนกำหนด หรือตามที่จ่ายจริงแต่ไม่ เกินร้อยละ 3 ของงบประมาณโครงการ

5. ค่าใช้จ่ายต่างๆ นอกเหนือจากที่ระบุใน (1) (2) (3) และ (4) ให้อยู่ในดุลพินิจ ของคณะกรรมการบริหารกองทุน

เงินยืมเงินหมุนเวียน ให้เฉพาะกรณีหรือค่าใช้จ่าย ดังต่อไปนี้

1. ค่าลงทุนต่างๆ อาทิ ค่าก่อสร้างโรงเรือน/โรงงาน ค่าเครื่องมืออุปกรณ์ ฯลฯ

2. ค่าใช้จ่ายหมุนเวียนในการผลิต

3.2 กรณีกู้ยืมจากธนาคารเพื่อการเกษตรและสหกรณ์การเกษตร กองทุนจะชดเชย ดอกเบี้ยให้ทั้งหมดหรือบางส่วน ทั้งนี้ วงเงินให้ยืมและกำหนดการชำระคืนให้เป็นไปตามลักษณะการดำเนินงานตามความจำเป็นของแต่ละโครงการ

**4. คุณสมบัติของผู้มีสิทธิ์เสนอขอรับการสนับสนุนจากกองทุนฯ**

ผู้ที่จะเสนอขอรับการสนับสนุนจากกองทุนฯ จะต้องจัดทำโครงการ งานหรือกิจกรรม เพื่อช่วยเหลือเกษตรกรที่ได้รับผลกระทบโดยตรงหรือโดยอ้อมจากการเปิดเสรีทางการค้า (Free Trade Area: FTA) โดยผู้มีสิทธิ์เสนอโครงการ ได้แก่

1. เกษตรกรผู้ประกอบเกษตรกรรม และให้หมายความถึงกลุ่มหรือคณะบุคคล ที่รวมตัวกันเพื่อวัตถุประสงค์ในการประกอบเกษตรกรรม โดยจะเป็นนิติบุคคล หรือไม่ก็ได้

2. สถาบัน องค์กรที่เป็นนิติบุคคล และมีวัตถุประสงค์ดำเนินงานด้านเกษตรกรรม เป็นหลัก

3. หน่วยงานของรัฐ ในระดับกระทรวง ทบวง กรม ราชการส่วนภูมิภาค รัฐวิสาหกิจ และให้หมายความรวมถึงหน่วยงานของรัฐที่เรียกชื่อเป็นอย่างอื่นที่ จัดตั้งโดยพระราชบัญญัติหรือพระราชกฤษฎีกา

**5. หลักเกณฑ์การพิจารณาสินค้าที่ได้รับผลกระทบจากการเปิดเสรีทางการค้า**

การพิจารณาว่าสินค้าเกษตรชนิดใดได้รับผลกระทบโดยตรงหรือโดยอ้อมจากการเปิดเสรีทางการค้า จะพิจารณาจากหลักเกณฑ์ข้อใดข้อหนึ่งหรือหลายข้อประกอบกัน ขึ้นอยู่กับกรอบ การค้าเสรีที่นำมาพิจารณา ดังนี้

1. เป็นสินค้าเกษตรที่อยู่ในกลุ่มกำหนดโควตาภาษี (TRO) 23 รายการ ได้แก่ ชา   
เมล็ดกาแฟ กาแฟสำเร็จรูป น้ำนมดิบ/นมพร้อมดื่ม นมผงขาดมันเนย มะพร้าวผล เนื้อมะพร้าวแห้ง น้ำมันมะพร้าว เมล็ดถั่วเหลือง ข้าว ข้าวโพดเลี้ยงสัตว์ น้ำมันปาล์มและน้ำมันในเมล็ดปาล์ม น้ำมันถั่ว เหลือง   
ลำไยแห้ง พริกไทย ไหมดิบ กระเทียม กากถั่วเหลือง หอมหัวใหญ่ เมล็ดพันธ์หอมหัวใหญ่ มัน ฝรั่ง น้ำตาล และใบยาสูบ (หมายเหตุ: แม้ว่าจะเป็นสินค้าที่อยู่ในกลุ่ม TRQ 23 รายการ แต่ก็มิได้หมายความว่าจะต้องได้รับ ผลกระทบจากการเปิดเสรีทางการค้าเสมอไป จำเป็นต้องพิจารณาจากหลักเกณฑ์ข้ออื่นๆ ประกอบด้วย)

2. พิจารณาจากสถิติการนำเข้าเปรียบเทียบก่อนและหลังการเปิดเสรีทางการค้า ที่มีการนำเข้าเพิ่มขึ้นอย่างผิดปกติ

3. พิจารณาจากราคาสินค้าเกษตรชนิดนั้นๆ ภายในประเทศ ที่ลดลงอย่างผิดปกติ เปรียบเทียบก่อนและหลังจากการเปิดเสรีทางการค้า

4. พิจารณาจากต้นทุนการผลิตต่อหน่วยโดยเปรียบเทียบกับประเทศคู่แข่ง

5. มีรายงานผลการศึกษาวิจัยของหน่วยงานของรัฐ หรือสถาบันการศึกษาที่เป็นที่ยอมรับ ยืนยันการได้รับ ได้รับผลกระทบจากการเปิดเสรีทางการค้า

6. พิจารณาจากส่วนแบ่งตลาดภายในประเทศที่ลดลง

7. พิจารณาจากเป็นสินค้าที่คณะกรรมการ / อนุกรรมการ กำหนด

**6. วิธีการเสนอขอรับการสนับสนุนเงินทุนฯ**

การเสนอขอรับการสนับสนุนจากกองทุนฯ จะต้องจัดทำเป็นโครงการเกี่ยวกับการปรับโครงสร้างการผลิตภาคเกษตร การเสนอขอรับการสนับสนุน แบ่งเป็น 2 กรณี

6.1 เกษตรกร/สถาบันเกษตรกร/องค์กรเกษตรกร เป็นผู้เสนอโครงการ (ต้องได้รับผลกระทบโดยตรงหรือโดยอ้อมจากการเปิดเสรีทางการค้า) และหากเป็นเกษตรกรต้องเสนอในนามของสถาบันเกษตรกรหรือองค์กรเกษตรกรที่ได้รับการยอมรับจากส่วนราชการ โดยผู้เสนอโครงการจะต้องขอรับการสนับสนุนผ่านส่วนราชการ หรือหน่วยงานของรัฐที่รับผิดชอบ เพื่อให้ส่วนราชการหรือหน่วยงานของรัฐที่รับผิดชอบกำกับ ดูแลการปฏิบัติงาน การใช้เงินให้เป็นไปตามวัตถุประสงค์ของโครงการ

6.2 ส่วนราชการหรือหน่วยงานของรัฐเป็นผู้เสนอโครงการ ต้องเป็นโครงการ งาน หรือกิจกรรมที่ดำเนินการปรับโครงสร้างการผลิตเพื่อลดผลกระทบจากการเปิดเสรีทางการค้า (FTA) และเป็นโครงการที่เกิดจากความต้องการหรือการมีส่วนร่วมของเกษตรกร

**4) โครงการส่งเสริมการพัฒนาวิสาหกิจชุมชน กลุ่ม/องค์กรเกษตรกร ในการแปรรูป   
การทำผลิตภัณฑ์ และท่องเที่ยวเชิงเกษตร**

ผลการพิจารณากลั่นกรองการใช้จ่ายเงินกู้ภายใต้พระราชกำหนดฯ เพิ่มเติม พ.ศ. 2564 แจ้งผลการพิจารณา มีมติให้ทบทวนโครงการ เนื่องจากโครงการฯ มีลักษณะมุ่งเน้นการให้เงินอุดหนุนแก่วิสาหกิจชุมชน จำนวน 1,765 แห่ง กลุ่มแม่บ้านเกษตรกร 587 กลุ่ม ซึ่งโครงการฯ ยังขาดรายละเอียดที่ชัดเจน กลุ่มเป้าหมาย รายละเอียดกรดำเนินงานของแต่ละกิจกรรม ทำให้ไม่สามารถพิจารณาความเหมาะสมของโครงการฯ และบางกิจกรรมก็มีความซ้ำซ้อนกับโครงการยกระดับแปลงใหญ่ฯ และนอกจากนี้ โครงการฯ ยังไม่มีความจำเป็นเร่งด่วนในการดำเนินการเนื่องจากการพัฒนาและยกระดับวิสาหกิจชุมชน กลุ่มแม่บ้านเกษตรกร กลุ่มส่งเสริมอาชีพ ให้มีประสิทธิภาพ เป็นภารกิจของหน่วยงานนั้นๆอยู่แล้ว

สำนักงานเกษตรจังหวัดแพร่ ขอให้สำนักงานเกษตรอำเภอแจ้งให้กับกลุ่มวิสาวิสาหกิจชุมชน กลุ่มแม่บ้านเกษตรกร กลุ่มส่งเสริมอาชีพ ที่ได้ขอรับสนับสนุนงบประมาณโครงการดังกล่าวฯ ได้รับทราบผลการพิจารณา ของคณะกรรมการพิจารณากลั่นกรองการใช้จ่ายเงินกู้ฯ

**มติที่ประชุม** รับทราบ

**4.4 กลุ่มอารักขาพืช** นายสมเกียรติ ทะฤาษี หัวหน้ากลุ่มอารักขาพืช แจ้งวาระ ดังนี้

**4.4.1 ผลการรายงานสถานการณ์ระบาดศัตรูพืชรายแปลง**

(ที่มา http://report-ppsf.doae.go.th) (ข้อมูล ณ วันที่ ๒๖ เมษายน 2565) ตัดยอดทุกวันเสาร์

|  |  |  |  |  |  |  |  |
| --- | --- | --- | --- | --- | --- | --- | --- |
| **อำเภอ** | **จำนวน**  **แปลง**  **ติดตาม** | **ประเภทแปลง** | | **จำนวนแปลงที่รายงาน** | | | |
| **แปลง ศจช.** | **แปลงพื้นที่เสี่ยง** | 27มี.ค.- 2เม.ย.65 | **3-9**  **เม.ย. 65** | **10-16**  **เม.ย. 65** | **17-23**  **เม.ย. 65** |
| เมืองแพร่ | 3 | ข้าวโพด มันสำปะหลัง | ข้าว มันสำปะหลัง | 3 | 3 | 3 | 3 |
| ร้องกวาง | 3 | ข้าว 2 แปลง | ลำไย | 3 | 3 | 3 | 3 |
| ลอง | 4 | ข้าว มันสำปะหลัง | ข้าวโพด ลองกอง | 4 | **๓** | **๓** | 4 |
| สูงเม่น | 3 | ข้าว 2 แปลง | ข้าว | 3 | 3 | 3 | 3 |
| เด่นชัย | 4 | ข้าว 2 แปลง | มันสำปะหลัง มะม่วง | 4 | 4 | 4 | 4 |
| สอง | 4 | ข้าว 2 แปลง | ข้าว อ้อย | 4 | 4 | 4 | 4 |
| วังชิ้น | 4 | ข้าว ส้มเขียวหวาน | ข้าว มันสำปะหลัง | 4 | 4 | 4 | 4 |
| หนองม่วงไข่ | 3 | ข้าว 2 แปลง | ข้าว | 3 | 3 | 3 | 3 |
| **รวม** | **28** | **16** | **12** | **28** | **๒๗** | **๒๗** | **๒๘** |

|  |  |  |  |  |
| --- | --- | --- | --- | --- |
| **อำเภอ** | **ชนิดพืชที่ขาดการรายงาน (แปลง)** | | | |
| **27 มี.ค. – 2 เม.ย. 65** | **3-9 เม.ย. 65** | **10-16 เม.ย. 65** | **17-23 เม.ย. 65** |
| เมืองแพร่ | - | - | - | - |
| ร้องกวาง | - | - | - | - |
| ลอง | . | ลองกอง | ลองกอง | - |
| สูงเม่น | - | - | - | - |
| เด่นชัย | - | - | - | - |
| สอง | - | - | - | - |
| วังชิ้น | - | - | - | - |
| หนองม่วงไข่ | - | - | - | - |
| **รวม** | **-** | **1** | **1** | **1** |

**4.4.2** **การรายงานพื้นที่ยืนต้นและการระบาดศัตรูพืชของพืชเศรษฐกิจหลัก**

(ที่มา http://report-ppsf.doae.go.th) (ข้อมูล ณ วันที่ ๒๖ เมษายน 2565) ตัดยอดทุกวันพุธ

**1) รายงานพื้นที่ยืนต้น**

**ชนิดพืช ข้าว**

|  |  |  |  |  |  |
| --- | --- | --- | --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** | | | |
| **17 - 23**  **มี.ค. 65** | **24 - 30 มี.ค. 65** | **31 มี.ค. -**  **6 เม.ย. 65** | **7 - 13**  **เม.ย. 65** | **14 - 20**  **เม.ย. 65** |
| จังหวัดแพร่ | 25,756.92 | 20,741.42 | 17,832.42 | 68,825.42 | 63,940.92 |
| เมืองแพร่ | 1,618 | 748.5 | 547.5 | 547.5 | 0 |
| ร้องกวาง | 1,850 | 0 | 1,850 | 39,131.00 | 39,131.00 |
| ลอง | 0 | 0 | 0 | 4 | 4 |
| สูงเม่น | 7,611 | 5,706.00 | 5,706 | 5,706.00 | 5,706.00 |
| เด่นชัย | 5,899.92 | 5,899.92 | 5,899.92 | 5,899.92 | 5,899.92 |
| สอง | 8,331 | 7,940.00 | 3,630 | 4,416.00 | 0 |
| วังชิ้น | 0 | 0 | 0 | 13,121.00 | 13,121.00 |
| หนองม่วงไข่ | 447 | 447 | 199 | 0 | 79 |

**ชนิดพืช ข้าวโพดเลี้ยงสัตว์**

|  |  |  |  |  |  |
| --- | --- | --- | --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** | | | |
| **17 - 23**  **มี.ค. 65** | **24 - 30 มี.ค. 65** | **31 มี.ค. -**  **6 เม.ย. 65** | **7 - 13**  **เม.ย. 65** | **14 - 20**  **เม.ย. 65** |
| จังหวัดแพร่ | 25,762.84 | 16,347.84 | 12,814.59 | 6,321.34 | 9,113.34 |
| เมืองแพร่ | 3,465.25 | 1,650.25 | 1,271 | 612.75 | 612.75 |
| ร้องกวาง | 5,365 | 0 | 5,365 | 5,365.00 | 5,365.00 |
| ลอง | 0 | 0 | 0 | 0 | 284 |
| สูงเม่น | 1,141 | 0 | 0 | 0 | 0 |
| เด่นชัย | 145.59 | 145.59 | 145.59 | 145.59 | 145.59 |
| สอง | 10,905 | 9,811 | 3,921 | 198 | 1,133.00 |
| วังชิ้น | 1,303 | 1,303 | 1,303 | 0 | 1,303.00 |
| หนองม่วงไข่ | 3,438 | 3,438 | 809 | 0 | 270 |

**ชนิดพืช มันสำปะหลัง**

|  |  |  |  |  |  |
| --- | --- | --- | --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** | | | |
| **17 - 23**  **มี.ค. 65** | **24 - 30 มี.ค. 65** | **31 มี.ค. -**  **6 เม.ย. 65** | **7 - 13**  **เม.ย. 65** | **14 - 20**  **เม.ย. 65** |
| จังหวัดแพร่ | 13,365.60 | 11,699.60 | 5,825.60 | 12,949.60 | 14,902.60 |
| เมืองแพร่ | 108 | 108 | 108 | 108 | 108 |
| ร้องกวาง | 376 | 0 | 376 | 376 | 376 |
| ลอง | 0 | 0 | 0 | 0 | 0 |
| สูงเม่น | 1,398 | 0 | 0 | 0 | 0 |
| เด่นชัย | 3,388.60 | 3,388.60 | 3,388.60 | 3,388.60 | 3,388.60 |
| สอง | 0 | 0 | 0 | 869 | 869 |
| วังชิ้น | 8,203 | 8,203 | 1,953 | 8,208.00 | 10,161.00 |
| หนองม่วงไข่ | 0 | 0 | 0 | 0 | 0 |

**ชนิดพืช ปาล์มน้ำมัน**

|  |  |  |  |  |  |
| --- | --- | --- | --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** | | | |
| **17 - 23**  **มี.ค. 65** | **24 - 30 มี.ค. 65** | **31 มี.ค. -**  **6 เม.ย. 65** | **7 - 13**  **เม.ย. 65** | **14 - 20**  **เม.ย. 65** |
| จังหวัดแพร่ | 2,517 | 40 | 2,477 | 3,086.56 | 3,086.56 |
| เมืองแพร่ | 40 | 40 | 0 | 40 | 40 |
| ร้องกวาง | 2,477 | 0 | 2,477 | 2,477.00 | 2,477.00 |
| ลอง | 0 | 0 | 0 | 0 | 0 |
| สูงเม่น | 0 | 0 | 0 | 31.56 | 31.56 |
| เด่นชัย | 0 | 0 | 0 | 0 | 0 |
| สอง | 0 | 0 | 0 | 453 | 453 |
| วังชิ้น | 0 | 0 | 0 | 85 | 85 |
| หนองม่วงไข่ | 0 | 0 | 0 | 0 | 0 |

**ชนิดพืช ยางพารา**

|  |  |  |  |  |  |
| --- | --- | --- | --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** | | | |
| **17 - 23**  **มี.ค. 65** | **24 - 30 มี.ค. 65** | **31 มี.ค. -**  **6 เม.ย. 65** | **7 - 13**  **เม.ย. 65** | **14 - 20**  **เม.ย. 65** |
| จังหวัดแพร่ | 23,753 | 12,815.25 | 26,363.52 | 25,656.02 | 35,340.27 |
| เมืองแพร่ | 1,177 | 1,177 | 1,177 | 1,177 | 1,177 |
| ร้องกวาง | 10,938 | 0 | 10,938 | 10,938 | 10,938 |
| ลอง | 0 | 0 | 0 | 8,720 | 8,720 |
| สูงเม่น | 0 | 0 | 0 | 88.75 | 88.75 |
| เด่นชัย | 0 | 0 | 2,610.27 | 2,610.27 | 2,610.27 |
| สอง | 1,954 | 1,954 | 1,954 | 2,122 | 2,122 |
| วังชิ้น | 9,664 | 9,664 | 9,664 | 0 | 9,664 |
| หนองม่วงไข่ | 20.25 | 20.25 | 20.25 | 0 | 20.25 |

**2) รายงานการระบาดศัตรูพืช**

-ไม่มีรายงาน-

ตามที่กองส่งเสริมการอารักขาพืชและจัดการดินปุ๋ย ได้แจ้งเปิดใช้งานโปรแกรมระบบสารสนเทศข้อมูลเพื่อการอารักขาพืชและจัดการดินปุ๋ย (<http://report-ppsf.doae.go.th>) และขอให้เจ้าหน้าที่ผู้รับผิดชอบเปิดเข้าใช้งานระบบดังกล่าว ซึ่งประกอบด้วย ๗ ระบบรายงาน นั้น

กองส่งเสริมการอารักขาพืชและจัดการดินปุ๋ยได้แจ้งว่า ผู้ดูแลระบบสารสนเทศข้อมูลเพื่อการอารักขาพืชและจัดการดินปุ๋ย ได้ทำการปรับปรุงระบบรายงานสถานการณ์ระบาดศัตรูพืชระบาดศัตรูพืชของพืชเศรษฐกิจหลัก เพื่อให้การรายงานสะดวกและมีประสิทธิภาพเพิ่มขึ้น โดยกรณีที่พื้นที่ระบาดคงที่และอำเภอไม่ได้เข้ามารายงาน ระบบจะนำข้อมูลจากสัปดาห์ที่ผ่านมามาประมวลผลโดยอัตโนมัติ แต่การดำเนินการดังกล่าวส่งผลให้ข้อมูลของสัปดาห์ที่ผ่านๆ มา ถูกระบบนำมาประมวลผลใหม่ ทำให้ข้อมูลอาจไม่ตรงกับที่เคยรายงานไว้ในระบบ ซึ่งกองส่งเสริมการอารักขาพืชและจัดการดินปุ๋ย จะถือว่าข้อมูลที่จังหวัดเคยรายงาน และกองส่งเสริมการอารักขาพืชและจัดการดินปุ๋ยได้บันทึกข้อมูลไว้เป็นหลัก ไม่ได้ใช้ข้อมูลจากระบบที่รายงานไว้ก่อนหน้าวันที่ ๒๐ เมษายน ๒๕๖๕ โดยจะเริ่มใช้ข้อมูลจากระบบที่มีการปรับปรุงใหม่ตั้งแต่วันที่ ๒๐ เมษายน ๒๕๖๕ เป็นต้นไป ดังนั้นเพื่อให้การรายงานสถานการณ์ศัตรูพืชเป็นปัจจุบัน และตรงกับความเป็นจริง จึงขอให้สำนักงานเกษตรอำเภอดำเนินการ ดังนี้


๑. สำรวจพื้นที่ระบาดของศัตรูพืชเศรษฐกิจสำคัญเป็นประจำทุกสัปดาห์

๒. บันทึกข้อมูลการระบาดของศัตรูพืชผ่านระบบสารสนเทศข้อมูลเพื่อการอารักขาพืชและจัดการดินปุ๋ย (http://report-ppsf.doae.go.th) เมนู ระบบรายงานสถานการณ์ระบาดศัตรูพืชระบาดศัตรูพืชของ  
พืชเศรษฐกิจหลัก ทุกวันพุธของสัปดาห์ ภายในเวลา ๑๒.๐๐ น. กรณีไม่พบการระบาดศัตรูพืชต้องบันทึกข้อมูลในระบบฯ เป็น ๐ ไร่ ห้ามปล่อยว่างไว้ เพราะระบบจะนำข้อมูลที่มีการบันทึกไว้ล่าสุดมาประมวลผลแทน ซึ่งจะทำให้ข้อมูลไม่ตรงกับความเป็นจริง

**4.4.3** **สถานการณ์การเผาในพื้นที่เกษตร และสถานการณ์การไฟป่าและหมอกควัน  
ของจังหวัดแพร่ ปี 2565**

จังหวัดแพร่ ได้มีประกาศจังหวัดแพร่ ลงวันที่ 14 มกราคม ๒๕๖5 เรื่อง กำหนดช่วง   
“วิกฤตหมอกควัน” และกำหนด “เขตควบคุมไฟป่าและการเผาในที่โล่ง” ประจำปีงบประมาณ พ.ศ.๒๕๖5   
ตั้งแต่วันที่ 1 กุมภาพันธ์ – ๓๐ เมษายน 2565





ข้อมูล ณ วันที่ 24 เมษายน 2565

**4.4.2 โครงการส่งเสริมการผลิตสินค้าเกษตรตามมาตรฐาน GAP**

**กิจกรรมที่ 2** ติดตามให้คำปรึกษาแนะนำและตรวจประเมินแปลงเบื้องต้น

ปัญหาอุปสรรคที่พบ...... ตรงตามช่วงเวลาที่คาดว่าจะเก็บเกี่ยวหรือไม่ , การส่ง F - 1   
ให้กรมวิชาการ (ศูนย์วิจัยและพัฒนาการเกษตรแพร่) การบันทึกในระบบสารสนเทศ GAP online   
เพื่อเชื่อมโยงฐานข้อมูลกับกรมวิชาการเกษตร ปัญหาที่พบในการบันทึก

**กิจกรรมที่ 3** สนับสนุนการจัดกาและพัฒนาผลิตผลสินค้าเกษตร GAP ในขั้นต้น

มุ่งเน้นในรูปแบบกลุ่มมีการดำเนินการร่วมกันแนวทางสนับสนุน มุ่งเน้นยกระดับตัวสินค้า การแปรรูปผลผลิต บรรจุภัณฑ์ แบรนด์/โลโก้สินค้า เพื่อประชาสัมพันธ์สินค้าเกษตร GAP ของกลุ่ม ซึ่งไม่ให้ซ้ำกับการสนับสนุนของโครงการแปลงใหญ่ในการสนับสนุนปัจจัยการผลิตเบื้องต้น...... แนวทางการดำเนินการของแต่ละอำเภอปัญหาอุปสรรคที่พบ……

**4.4.3 โครงการส่งเสริมการผลิตสินค้าเกษตรอินทรีย์ภายใต้มาตรฐาน SDGsPGS   
เพื่อรองรับเมืองสุขภาวะ**

แจ้งรายชื่อผู้เข้าร่วมโครงการ สมาชิกสมาพันธ์เกษตรกรรมยั่งยืนแพร่ SDGsPGS จำนวน 200 ราย แบ่งตามอำเภอ

ระบบการบันทึกข้อมูลของสมาชิกสมาพันธ์เกษตรกรรมยั่งยืน <http://www.clinictech.ops.go.th/online/organicnet/login.asp>

ซึ่งสามารถเข้าไปดูข้อมูลของสมาชิกสมาพันธ์เกษตรกรรมยั่งยืนได้ เกษตรกรทุกรายที่เข้าร่วมโครงการ จะมีการบันทึกข้อมูลเข้าไปในระบบนี้ โดยปัจจุบันอยู่ระห่างการดำเนินการบันทึกข้อมูลเกษตรกรเข้าระบบ

**4.4.4 การประกวด ศจช. และ ศดปช. ดีเด่น ระดับจังหวัด ประจำปี 2565**

กลุ่มอารักขาพืช กำหนดให้ส่งรูปเล่มประกวด ศจช. และ ศดปช. ดีเด่น ภายในวันที่   
20 พฤษภาคม 2565 จำนวนสาขาละ 1 เล่ม และจะมีการประชุมคณะกรรมการประกวดเบื้องต้น และดำเนินการประกวด โดยมีแผนการลงพื้นที่ประกวด ในช่วงวันที่ 26 - 27 พฤษภาคม 2565 และ   
วันที่ 1 - 2 มิถุนายน 2565 และจะประชุมชี้แจงเจ้าหน้าที่ผู้รับผิดชอบงาน ศจช. และ ศดปช. ระดับอำเภอ ภายในวันที่ 10 พฤษภาคม 2565 และจะส่งหนังสือแจ้งให้อำเภอดำเนินการต่อไป

**มติที่ประชุม** รับทราบ

**4.5 กลุ่มยุทธศาสตร์และสารสนเทศ** นางพนัชกร จันทร์ทวี หัวหน้ากลุ่มยุทธศาสตร์และสารสนเทศ แจ้งวาระ ดังนี้

**4.5.1 อนุมัติงบประมาณรายจ่ายประจำปีงบประมาณ พ.ศ.2565 (โครงการตามตัวชี้วัด) ครั้ง 3**

ตามที่จังหวัดแพร่ ได้รับแจ้งจากกรมส่งเสริมการเกษตร เรื่องอนุมัติงบประมาณรายจ่ายประจำปีงบประมาณ พ.ศ.2565 (ครั้งที่ 3) จำนวน 1,656,450 บาท (หนึ่งล้านหกแสนห้าหมื่นหกพัน  
สี่ร้อยห้าสิบบาทถ้วน) จากงบดำเนินงานเพื่อเป็นค่าใช้จ่ายในการดำเนินงานโครงการตามตัวชี้วัด

เพื่อให้การดำเนินงานโครงการส่งเสริมการเกษตร ประจำปีงบประมาณ พ.ศ.2565 (โครงการตามตัวชี้วัด) ครั้งที่ 3 มีความคล่องตัวและเกิดประสิทธิภาพสูงสุด ขอให้สำนักงานเกษตรอำเภอ/กลุ่มทุกกลุ่ม ดำเนินโครงการ/กิจกรรมตามที่กรมฯอนุมัติ ซึ่งสำนักงานเกษตรจังหวัดแพร่ได้ทำหนังสือราชการแจ้งเรียบร้อยแล้ว และให้ปฏิบัติตามใบอนุมัติโครงการส่งเสริมการเกษตรประจำปีงบประมาณ พ.ศ.2565 และคู่มือการปฏิบัติงานโครงการประจำปีงบประมาณ พ.ศ.2565 โดยการเบิกจ่ายให้เป็นไปตามระเบียบของทางราชการอย่างเคร่งครัด ทั้งนี้กรมส่งเสริมการเกษตรจะจัดสรรงบประมาณโครงการที่เหลือให้หน่วยงาน   
เมื่อได้รับการจัดสรรงบประมาณจากสำนักงบประมาณในช่วงปลายเดือนมิถุนายนต่อไป ซึ่งโครงการที่กรมฯ อนุมัติงบประมาณเพิ่มเติมครั้งที่ 3 มีดังนี้

**1. โครงการจัดสรรงบประมาณสำหรับดำเนินการ 3 เดือน (เมษายน - มิถุนายน 2565)**

1.1 โครงการคลินิกเกษตรเคลื่อนที่ในพระราชานุเคราะห์ สมเด็จพระบรมโอรสาธิราชฯ สยามมกุฎราชกุมาร ไตรมาสที่ 3 จำนวน 20,000 บาท (ยังไม่โอนไตรมาสที่ 4 จำนวน 20,000 บาท)

1.2 โครงการส่งเสริมการท่องเที่ยวชุมชน จำนวน 34,000 บาท

1) ยกระดับแหล่งท่องเที่ยวเชิงเกษตรให้ได้มาตรฐาน (โอนไตรมาสที่ 4 จำนวน 3,000 บาท)

2) พัฒนาศักยภาพเกษตรกรด้านการบริหารจัดการแหล่งท่องเที่ยวเชิงเกษตรให้ได้มาตรฐาน และมีความปลอดภัย จำนวน 3,000 บาท (โอนเพิ่มเติม)

3) สนับสนุนการดำเนินงานตามแผนพัฒนาแหล่งท่องเที่ยวเชิงเกษตร จำนวน 31,000 บาท (โอนเพิ่มเติม)

**2. โครงการจัดสรรงบประมาณสำหรับดำเนินการ 6 เดือน (เมษายน - กันยายน 2565)**

2.1 โครงการระบบส่งเสริมเกษตรแบบแปลงใหญ่ จำนวน 1,020,000 บาท

1) ส่งเสริมการสร้างมูลค่าเพิ่มสินค้าเกษตร (แปลงใหญ่ปี 2563,2564) จำนวน 580,000 บาท

2) ส่งเสริมการจัดทำแปลงเรียนรู้เพิ่มประสิทธิภาพการผลิต (แปลงใหญ่ปี 2565) จำนวน 440,000 บาท

2.2 โครงการพัฒนาผลิตภัณฑ์และมาตรฐานสินค้าเกษตรแปรรูป

กิจกรรม พัฒนาผลิตภัณฑ์สินค้าเกษตรแปรรูป จำนวน 70,000 บาท

2.3 โครงการส่งเสริมเคหกิจเกษตรกรในครัวเรือนเกษตรสูงวัย

กิจกรรม สนับสนุนปัจจัยการผลิตเพื่อดำเนินกิจกรรมสร้างรายได้เสริมจากการประกอบอาชีพในกลุ่มเกษตรสูงวัย จำนวน 30,000 บาท

2.4 โครงการส่งเสริมการหยุดเผาในพื้นที่การเกษตร จำนวน 92,700 บาท

1) ส่งเสริมการรวมกลุ่ม สร้างเครือข่ายเกษตรกรปลอดการเผา โดยการจัดเวทีชุมชน จำนวน 89,100 บาท

2) ติดตาม นิเทศ ประเมินผลการดำเนินงานและสรุปรายงาน จำนวน 3,600 บาท

2.5 โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก./ศจช./ศดปช) โอนจัดสรรงบประมาณครบทุกกิจกรรม จำนวน 389,750 บาท

**\*หมายเหตุ** ***โครงการที่กรมฯ ยังไม่อนุมัติงบประมาณ***

1. โครงการบริหารจัดการการผลิตสินค้าเกษตรตามแผนที่เกษตรเพื่อการบริหารจัดการเชิงรุก (Agri Map)

กิจกรรม สนับสนุนปัจจัยการผลิตที่จำเป็นในการปรับเปลี่ยนการผลิตพืชชนิดใหม่ที่เหมาะสม จำนวน 129,000 บาท

2. โครงการหนึ่งใจ...เกษตรกร

กิจกรรม จัดทำจุดเรียนรู้การทำเกษตรที่เหมาะสมตามหลักปรัชญาเศรษฐกิจพอเพียง จำนวน 25,000 บาท

**มติที่ประชุม** รับทราบ

**4.6 อำเภอเมืองแพร่** นายเรืองกิตต์ พันธุ์เลิศเมธี เกษตรอำเภอเมืองแพร่ แจ้งวาระ ดังนี้

(1) สรุปผลงานส่งเสริมการเกษตรของอำเภอเมืองแพร่

- วันที่ 5 เมษายน 2565 จัดเก็บข้อมูลผลผลิตข้าวโพดเลี้ยงสัตว์หลังฤดูทำนาโดยใช้ปุ๋ยชีวภาพ PGPR-1 แปลงของนายคาลม สุขกล้า เกษตรกร หมู่ที่ 2 ตำบลวังธง อำเภอเมืองแพร่ จังหวัดแพร่ เกษตรกรมีความพึงพอใจและมีความสนใจที่จะนำปุ๋ยชีวภาพ PGPR-1 ไปใช้ในฤดูกาลปลูกปีถัดไป

- วันที่ 11 เมษายน 2565 เจ้าหน้าที่ผู้รับผิดชอบงานอารักขาพืช ร่วมกับ ศบกต. ตำบลนาจักร และ ศจช. ตำบลนาจักร จัดทำสารชีวภัณฑ์ ณ ศูนย์บริการถ่ายทอดเทคโนโลยีการเกษตรประจำตำบลนาจักร ไตรโคเดอร์มา จำนวน 100 ถุง และบิวเวอร์เรีย จำนวน 20 ถุง เพื่อมอบให้สำนักจัดการทรัพยากรป่าไม้ที่ 3 สาขาแพร่ คณะกรรมการขจัดความยากจน และพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง และเกษตรกรในพื้นที่อำเภอเมืองแพร่

- วันที่ 11 เมษายน 2565 สนับสนุนกล้าพันธุ์ผัก (พริก มะเขือเปราะ มะเขือยาว โหระพา) เมล็ดพันธุ์ผัก และสารชีวภัณฑ์ เพื่อนำแจกจ่ายให้แก่ผู้ที่มีความต้องการทางด้านการเกษตรตามโครงการขจัดความยากจนตามระบบการบริหารจัดการข้อมูลการพัฒนาคนแบบชี้เป้า (TPMAP)

- วันที่ 19 เมษายน 2565 ติดตามการลงพื้นที่ของ นายสมหวัง พ่วงบางโพ ผู้ว่าราชการจังหวัดแพร่ และคณะ ลงพื้นที่ให้การช่วยเหลือในพื้นที่ตำบลแม่ยม จำนวน 2 ราย ได้แก่นางสมศรี วันมหาชัย และนางเลื่อน พยัคชน หมู่ 2 ตำบลแม่ยม อำเภอเมืองแพร่ จังหวัดแพร่ มอบเมล็ดพันธุ์ผักสร้างความมั่นคงทางอาหารเพื่อนำไปใช้ในการบริโภคภายในครัวเรือน

- วันที่ 20 เมษายน 2565 เจ้าหน้าที่สำนักงานเกษตรอำเภอเมืองแพร่ ร่วมกับหน่วยงานที่เกี่ยวข้อง สำรวจปริมาณและราคาวัตถุดิบอาหารสัตว์และปุ๋ย ในพื้นที่ตำบลห้วยม้า ตำบลวังหงส์ และตำบลท่าข้าม เนื่องจากปัจจุบันสถานการณ์วัตถุดิบอาหารสัตว์และปุ๋ยขาดแคลนและมีราคาสูงขึ้น ซึ่งส่งผลกระทบต่อผู้ประกอบอาชีพเลี้ยงสัตว์และเกษตรกร จากการสำรวจยังไม่พบผู้ประกอบการกักตุนสินค้า

- วันที่ 22 เมษายน 2565 เจ้าหน้าที่สำนักงานเกษตรติดตามสถานการณ์ผลผลิตข้าวฤดูนาปรัง ณ แปลงใหญ่ข้าว หมู่ 5 ตำบลวังหงส์ เกษตรกรเก็บเกี่ยวผลผลิต และจำหน่ายประมาณกว่า 500 ตัน

ราคาปัจจุบัน ความชื้น 25% ขายได้ 7.0-7.3 บาท, ความชื้น 20% ราคา 7.3 บาท ความชื้น 25% ราคา 7 บาท และความชื้น 30% ราคา 6.3 บาท และตรวจสอบแปลงผลิตเมล็ดพันธุ์ข้าวแม่โจ้ 2 พื้นที่ 30 ไร่ เพื่อตรวจสอบพันธุ์ข้าวปน และคุณภาพข้าว สำหรับผลิตเมล็ดพันธุ์ข้าวแม่โจ้ 2

- วันที่ 26 เมษายน 2565 สำนักงานส่งเสริมและพัฒนาการเกษตรที่ 6 จังหวัดเชียงใหม่ ร่วมกับ บริษัทกันตนา กรุ๊ป ถ่ายทำสารคดีแปลงใหญ่ผึ้ง ณ ที่ทำการแปลงใหญ่ผึ้ง หมู่ที่ 4 ตำบลวังธง   
อำเภอเมืองแพร่ เพื่อประชาสัมพันธ์เผยแพร่ผลงานกลุ่มเกษตรกรแปลงใหญ่ที่มีการดำเนินงานที่โดดเด่น ทั้งในกระบวนการผลิต การแปรรูปและการตลาด

วันที่ 28 เมษายน 2565 จัดเวทีแลกเปลี่ยนเรียนรู้คาดการสถานการณ์ลำไย เป้าหมาย เกษตรกรจำนวน 15 ราย ในพื้นที่ตำบลทุ่งโฮ้ง และตำบลแม่ยม คาดว่าลำไยจะติดผลน้อยกว่าปีที่ผ่านมา เนื่องจากเกษตรกรไม่ได้ดูแลเอาใจใส่ เพราะเกษตรกรบางรายคิดว่าเมื่อผลผลิตลำไยพร้อมเก็บเกี่ยวจะราคาตกต่ำไม่คุ้มกับการดูแล และอาจจะไม่มีตลาดรองรับ ผลผลิตลำไยปีนี้จะออกสู่ตลาดช่วงเดือน กรกฎาคม - สิงหาคม

**มติที่ประชุม** รับทราบ

**4.7 อำเภอสูงเม่น** นางหนึ่งฤทัย กองนำ เกษตรอำเภอสูงเม่น แจ้งวาระ ดังนี้

- ผลการต่อทะเบียนวิสาหกิจชุมชน อำเภอสูงเม่น มีเป้าหมายในการต่อทะเบียนวิสาหกิจชุมชน จำนวน 154 กลุ่ม ดำเนินการต่อทะเบียนแล้ว จำนวน 105 กลุ่ม คิดเป็นร้อยละ 68

- สำนักงานเกษตรอำเภอสูงเม่น ร่วมพิธีมอบหนังสือสำคัญแสดงผลการตรวจและรับรองแปลงเกษตรอินทรีย์แบบมีส่วนร่วม SDGsPGS จังหวัดแพร่ ณ ที่ทำการสมาพันธ์เกษตรกรรมยั่งยืนจังหวัดแพร่ โดยมีนางสาวนิติยา พงษ์พานิช รองผู้ว่าราชการจังหวัดแพร่ เป็นประธานในพิธีฯ

- สำนักงานเกษตรอำเภอสูงเม่นติดตาม เยี่ยมเยียน เกษตรกรผู้ปลูกทุเรียน ตำบลบ้านเหล่า   
เพื่อแลกเปลี่ยนองค์ความรู้ร่วมกัน เกษตรกรตำบลบ้านเหล่ารายนี้มีการปลูกไม้ผลหลายชนิด เช่น ทุเรียน มังคุด เงาะ พื้นที่ส่วนใหญ่มีการปลูกทุเรียนประมาณ 70 ต้น โดยทุเรียนมีอายุ 5 ปี และให้ผลในปีแรก

- สำนักงานเกษตรอำเภอสูงเม่นร่วมกับศูนย์วิจัยข้าวแพร่ อบรมเรื่องการผลิตข้าว GAP   
ให้แก่เกษตรกรแปลงใหญ่ข้าว ม.5 ต.บ้านเหล่า และประชาสัมพันธ์/ชี้แจงโครงการส่งเสริมระบบการเกษตรแบบแปลงใหญ่,การปรับปรุงและการขึ้นทะเบียนเกษตรกร และการดำเนินงานศูนย์ข้าวชุมชน เพื่อผลิตเมล็ดพันธุ์ข้าวในชุมชน

- สำนักงานเกษตรอำเภอสูงเม่น ติดตามกิจกรรมนำร่องสาธิตเทคโนโลยีการจัดการเศษวัสดุการเกษตรทดแทนการเผา โดยใช้สารหมักชีวภาพ ย่อยสลายตอซัง ของเกษตรกรโครงการส่งเสริมการหยุดเผาในพื้นที่การเกษตร ปีงบประมาณ 2565 ในพื้นที่แปลงนางวันเพ็ญ หางสอน เกษตรกรตำบลบ้านกวาง อำเภอสูงเม่น จังหวัดแพร่

- สำนักงานเกษตรอำเภอสูงเม่นลงพื้นที่ตรวจประเมินแปลงในพื้นที่ตำบลหัวฝาย เพื่อเข้าร่วมจัดทำแปลงเรียนรู้โครงการหนึ่งใจเกษตรกร และเยี่ยมเยียนเกษตรผู้เพาะเห็ดถั่วเหลืองและเกษตรกรผู้ปลูกผักแบบไฮโดรโปนิกในพื้นที่หมู่ที่ 1 และหมู่ที่ 8 ตำบลหัวฝาย อำเภอสูงเม่น จังหวัดแพร่

- สำนักงานเกษตรอำเภอสูงเม่นติดตามการดำเนินงานอาสาสมัครเกษตรประจำหมู่บ้านโดยพบว่านายสมศักดิ์ ชมเชย อกม. หมู่ที่ 7 ตำบลน้ำชำ ได้ผลิตเห็ดคนน้อยจากเศษวัสดุทางการเกษตร (เปลือกถั่วเหลือง) และได้นำผลผลิตเห็ดโคนน้อยหรือเห็ดถั่วเหลืองมาจำหน่าย เพื่อสร้างรายได้เพิ่มให้แก่ครัวเรือนหลังฤดู  
ทำนา และเป็นต้นแบบให้ชุมชนในเรื่องการจัดการเศษวัสดุเหลือใช้ทดแทนการเผาในพื้นที่การเกษตร

- สำนักงานเกษตรอำเภอสูงเม่น ออกตรวจเยี่ยมการปฏิบัติงานและให้กำลังใจผู้ปฏิบัติหน้าที่   
ณ ศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ.2565 ระหว่างวันที่ 11 - 17 เมษายน พ.ศ.2565 จำนวน 2 ด่านหลัก 11 ด่านรอง ในพื้นที่อำเภอสูงเม่น

**มติที่ประชุม** รับทราบ

**4.8 อำเภอร้องกวาง**

- วันที่ 7 เมษายน 2565 ร่วมต้อนรับคณะ สว. โครงการ สว. พบประชาชนในพื้นที่ภาคเหนือตอนบน สำนักงานเกษตรอำเภอร้องกวาง ได้จัดนิทรรศการเกี่ยวกับพืชผักปลอดภัย ร่วมกับศูนย์เมล็ดพันธุ์ข้าวแพร่ โดยได้รับความร่วมมือจากกลุ่มแปลงใหญ่ผักกูด บ้านบุญแจ่ม และแปลงใหญ่พริก ตำบลแม่ยางฮ่อ และแปลงใหญ่แตงโม บ้านหนองเจริญ ในการจัดนิทรรศการและร่วมต้อนรับคณะ สว.

- การประเมินแปลง GAP เบื้องต้น ปัจจุบันสำนักงานเกษตรอำเภอร้องกวางได้ดำเนินการตรวจประเมินแปลง GAP เบื้องต้น ครบทั้ง 4 แปลงแล้ว

- เหตุภัยธรรมชาติ ในพื้นที่ตำบลน้ำเลา ซึ่งได้มีการประชุมเพื่อพิจารณาการช่วยเหลือผู้ประสบภัยธรรมชาติ ในวันที่ 29 เมษายน 2565 หากได้ข้อสรุปประการใดจะดำเนินการแจ้งให้สำนักงานเกษตรจังหวัดทราบต่อไป

**มติที่ประชุม** รับทราบ

**4.9 อำเภอสอง**

- รายงานผลการจดทะเบียน และการต่ออายุวิสาหกิจชุมชนอำเภอสอง

- รายงานการดำเนินงานหยุดเผา ได้ทำความเข้าใจกับผู้นำชุมชน และเกษตรกรในพื้นที่เกี่ยวกับการหยุดเผาในพื้นที่การเกษตร

- การลงพื้นที่ตรวจประเมินแปลง GAP เบื้องต้น กลุ่มเกษตรกรผู้ผลิตลำไย

- การเก็บข้อมูลต้นทุนการผลิตพืช ได้แก่ ข้าวนาปรัง และข้าวโพดเลี้ยงสัตว์ เพื่อนำมาใช้ประโยชน์ในงานส่งเสริมการเกษตร โดยข้าวนาปรัง มีต้นทุนการผลิต 3,895 บาท/ไร่ และข้าวโพดเลี้ยงสัตว์ มีต้นทุนการผลิต 5,785 บาท/ไร่

**มติที่ประชุม** รับทราบ

**4.10 อำเภอลอง**

- วันที่ 4 เมษายน 2565 ร่วมคัดเลือกแปลงเรียนรู้เพื่อจัดทำแปลงเรียนรู้การผลิตไม้ผลที่มี  
อัตลักษณ์ที่ได้มาตรฐาน โครงการส่งเสริมอาชีพด้านการเกษตรตามอัตลักษณ์และภูมิปัญญาท้องถิ่น ปี2565   
โดยได้พิจารณาเลือกสวนส้มโอพันธุ์ขาวน้ำผึ้งเกษตรกร นายจงศิลป์ สีตลาภินันท์ บ้านดอนมูล หมู่ที่ 10   
ตำบลห้วยอ้อ อำเภอลอง จังหวัดแพร่

- ลงพื้นที่จัดเก็บข้อมูลและตรวจประเมินแปลงเบื้องต้น GAP เกษตรกรผู้ปลูกส้มโอ โครงการส่งเสริมการผลิตสินค้าเกษตรตามมาตรฐาน GAP พื้นที่ดำเนินการ ตำบลห้วยอ้อ ตำบลทุ่งแล้ง ตำบลปากกาง ตำบลบ้านปิน ตำบลบ่อเหล็กลอง อำเภอลอง จังหวัดแพร่

- เยี่ยมเยียน/ติดตามให้คำแนะนำ

วิสาหกิจชุมชนกลุ่มทอผ้าบ้านมน หมู่ที่ 2 ตำบลหัวทุ่ง อำเภอลอง จังหวัดแพร่

กลุ่มแปลงใหญ่ไผ่ หมู่ที่3 ตำบลต้าผามอก อำเภอลอง จังหวัดแพร่

ตรวจสอบจุด hot spot ในพื้นที่การเกษตร

มอบสารชีวภัณฑ์พร้อมแนะนำวิธีการใช้งาน หมู่ที่9 ตำบลห้วยอ้อ อำเภอลอง

- ร่วมมอบปัจจัยยังชีพให้แก่ครัวเรือนในตำบลทุ่งแล้ง โครงการตามทางขจัดความยากจนและพัฒนาคนทุกช่วงวัยอย่างยั่งยืนโดยใช้ TPMAP

- เข้าร่วมการติดตามการดำเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียง (ศจพ.อ)

**มติที่ประชุม** รับทราบ

**4.11 อำเภอเด่นชัย**

- รายงานผลการติดตามคาดคะเนสถานการณ์ผลไม้ระดับอำเภอ ครั้งที่ 2/2565 โครงการส่งเสริมอาชีพด้านการเกษตรตามอัตลักษณ์และภูมิปัญญาท้องถิ่น มีไม้ผลที่มีผลผลิตออกสู่ตลาด ได้แก่ มะไฟ มีพ่อค้ารับซื้อราคา 18 - 20 บาท/กิโลกรัม ทุเรียน คาดว่าจะมีผลผลิตออกสู่ตลาดในช่วงเดือน มิถุนายน - กรกฎาคม

- ปัจจุบันปุ๋ยเคมี มีราคาสูงขึ้น อาจส่งผลกระทบต่อต้นทุนการผลิตของเกษตรกรในช่วงการผลิตพืชฤดูฝนที่จะถึงนี้ มีการสอบถามถึงมาตรการการช่วยเหลือ หรือการดำเนินการเพื่อช่วยเหลือเกษตรกรในการลดต้นทุนการผลิตได้อย่างไรบ้าง

**มติที่ประชุม** รับทราบ

**4.12 อำเภอวังชิ้น**

- อำเภอวังชิ้นมีการดำเนินงานโครงการ เป็นไปตามแผน และปัจจุบันมีการเร่งดำเนินการเบิกจ่ายงบประมาณให้เป็นไปตามแผนการเบิกจ่าย และมีแผนการดำเนินงานโครงการฯ ในเดือนพฤษภาคม 2565 ดังนี้

วันที่ 10 พฤษภาคม 2565 ประชุมคณะกรรมการเครือข่าย ศพก. และแปลงใหญ่ ครั้งที่ 3

วันที่ 12 พฤษภาคม 2565 จัดเวทีชุมชนส่งเสริมการรวมกลุ่มสร้างเครือข่ายเกษตรกรปลอดเผา

วันที่ 18 และ 20 พฤษภาคม 2565 จัดกระบวนการเรียนรู้เกษตรกร โครงการศูนย์จัดการศัตรูพืชชุมชน ครั้งที่ 1 และ ครั้งที่ 2

วันที่ 31 พฤษภาคม 2565 ถอดบทเรียน ศดปช.

- รายงานผลการดำเนินงาน TPMAP อำเภอวังชิ้น มีเป้าหมายด้านการเกษตรจำนวน 48 ราย ซึ่งนายอำเภอวังชิ้น มีนโยบายให้สนับสนุนเมล็ดพันธุ์ผัก จึงได้มีการขอรับการสนับสนุนจากหน่วยงานต่างๆ เช่น ศวพ.แพร่ บึงฉวาก และศูนย์ขยายพันธุ์พืชลำพูน และได้ให้เจ้าหน้าที่ติดตามการดำเนินการของเกษตรกร และสนับสนุนให้เกษตรกรเข้าร่วมโครงการส่งเสริมการปลูกพืชผักปลอดภัย งบกลุ่มจังหวัดภาคเหนือตอนบน 2

**มติที่ประชุม** รับทราบ

**4.13 อำเภอหนองม่วงไข่**

(1) ความก้าวหน้าการดำเนินงานของอำเภอหนองม่วงไข่

- 19 เมษายน 2565 ติดตามคาดคะเนสถานการณ์ไม้ผลระดับอำเภอ และ Focus Group   
ครั้งที่ 2 โครงการส่งเสริมอาชีพด้านการเกษตรตามอัตลักษณ์และภูมิปัญญาท้องถิ่น จำนวน 15 ราย ชนิดพืช ลำไย มีเนื้อที่ยืนต้น 278 ไร่ เนื้อที่ให้ผลผลิต 260 ไร่ ผลผลิตเฉลี่ย 200 กิโลกรัม/ไร่ ผลผลิตทั้งหมด 52 ตัน

- ผลการต่อทะเบียนวิสาหกิจชุมชน อำเภอหนองม่วงไข่ มีเป้าหมายในการต่อทะเบียนวิสาหกิจชุมชน จำนวน 129 กลุ่ม ดำเนินการต่อทะเบียนแล้ว จำนวน 78 กลุ่ม คิดเป็นร้อยละ 60.47 ประกาศเพิกถอนทะเบียนวิสาหกิจชุมชน จำนวน 29 กลุ่ม และกลุ่มที่ไม่ต่อทะเบียนวิสาหกิจชุมชนและยังไม่ครบ 2 ปี รอการเพิกถอน จำนวน 22 กลุ่ม

- ผลการดำเนินงาน TPMAP อำเภอหนองม่วงไข่ มีเป้าหมาย จำนวน 5 ราย มีความต้องการด้านการเกษตร 2 ราย และได้ให้การช่วยเหลือครบทั้ง 5 ราย ตามนโยบายของนายอำเภอหนองม่วงไข่

- แผนปฏิบัติงานเดือนพฤษภาคม 2565

วันที่ 10 พฤษภาคม 2565 ประชุมเครือข่าย ศพก. จำนวน 10 ราย

วันที่ 10 พฤษภาคม 2565 ประชุมเชื่อมโยงเครือข่าย ศพก. แปลงใหญ่ ครั้งที่ 3 จำนวน 3 ราย

วันที่ 11 และ 24 พฤษภาคม 2565 จัดกระบวนการเรียนรู้เพื่อพัฒนาและยกระดับคุณภาพ ศจช. จำนวน 15 ราย (2 ครั้ง)

วันที่ 12 พฤษภาคม 2565 จัดเวทีถอดบทเรียน ศดปช. จำนวน 15 ราย

วันที่ 17 พฤษภาคม 2565 อบรมเครือข่ายปลอดการเผา จำนวน 40 ราย

วันที่ 18 พฤษภาคม 2565 อบรมเกษตรกรผู้นำ ศพก. จำนวน 30 ราย

วันที่ 19 พฤษภาคม 2565 โครงการคลินิกเกษตรเคลื่อนที่ฯ ณ โรงเรียนบ้านวังหลวง เป้หมายจำนวน 100 ราย

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**5.1 1. การพิจารณาให้การช่วยเหลือตามความต้องการด้านการเกษตร ตามแนวทางขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง จังหวัดแพร่**

ตามที่ กระทรวงมหาดไทย ได้สั่งการให้ทุกจังหวัด ดำเนินการสนับสนุนการดำเนินงานศูนย์อำนวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) และให้กระทรวง กรม และหน่วยงานที่เกี่ยวข้อง เข้าไปแก้ปัญหาตามตัวชี้วัด โดยใช้ข้อมูลจากระบบการพัฒนาคนแบบชี้เป้า TPMAP จำแนกตามมิติ 5 มิติ คือ มิติด้านสุขภาพ มิติด้านความเป็นอยู่ มิติด้านการศึกษา มิติด้านรายได้ และมิติด้านการเข้าถึงบริการภาครัฐ โดยมิติด้านรายได้ มอบหมายให้กระทรวงเกษตรและสหกรณ์ กระทรวงแรงงาน กระทรวงมหาดไทย กระทรวงศึกษาธิการ และกระทรวงพาณิชย์ เป็นเจ้าภาพหลัก

* จังหวัดแพร่ มีครัวเรือนเป้าหมายรวมทุกมิติ จำนวน 3,147 ครัวเรือน
* จำแนกเป็นมิติด้านรายได้ จำนวน 2,424 ครัวเรือน
* สำนักงานพัฒนาชุมชนจังหวัดแพร่ ได้คัดกรองและส่งข้อมูลเป้าหมายด้านการเกษตร จำนวน 98 ครัวเรือน

ซึ่งสำนักงานเกษตรและสหกรณ์จังหวัดแพร่ ได้ประสานงานสำนักงานเกษตรจังหวัดแพร่ แจ้งให้สำนักงานเกษตรอำเภอสำรวจข้อมูลครัวเรือนที่มีความต้องการด้านการเกษตรฯ จำนวน 98 ครัวเรือน จากการสำรวจพบว่า มีครัวเรือนเป้าหมายที่มีความต้องการด้านพืช จำนวน 76 ครัวเรือน มีรายละเอียด ดังนี้

|  |  |  |  |  |  |  |
| --- | --- | --- | --- | --- | --- | --- |
| **อำเภอ** | **เป้าหมายครัวเรือน** | **ผลสำรวจความต้องการด้านการเกษตร (ครัวเรือน)** | | | **ไม่พร้อมทำการเกษตร (ครัวเรือน)** | **หมายเหตุ**  **(เหตุผลครัวเรือนเป้าหมายที่ไม่พร้อมทำการเกษตร)** |
| **ด้านพืช** | **ด้านปศุสัตว์** | **ด้านประมง** |
| เมืองแพร่ | 30 | 30 | 1 | 2 | 0 |  |
| ร้องกวาง | 1 | 0 | 0 | 1 | 0 |  |
| ลอง | 1 | 0 | 0 | 1 | 0 |  |
| สูงเม่น | 5 | 2 | 1 | 0 | 3 | เสียชีวิต 1 คร./ บวชไม่มีกำหนดสึก 1 คร./ชราไม่พร้อมทำการเกษตร 1 คร. |
| เด่นชัย | 7 | 5 | 4 | 1 | 1 | พิการติดเตียง 1 คร. |
| สอง | 1 | 0 | 1 | 1 | 0 |  |
| วังชิ้น | 48 | 37 | 17 | 10 | 8 | เมาสุรา ไม่พร้อมทำเกษตร 1 คร./ไม่มีพื้นที่เกษตร 1 คร./ชรา 5 คร./จิตเวท 1 คร. |
| หนองม่วงไข่ | 5 | 2 | 0 | 0 | 3 | ร่างกายอ่อนแอ ขาลีบ 1 คร./ ทำงานตจว.1 คร./ ไม่มีพื้นที่ทำการเกษตร 1 คร. |
| **รวม**  **จ.แพร่** | **98** | **76** | **24** | **16** | **15** | ต้องการรับการสงเคราะห์ถุงยังชีพ 14 คร. เสียชีวิต 1 คร. |

จากการสำรวจส่วนใหญ่มีความต้องการด้านพืช ได้แก่ เมล็ดพันธุ์พืชผัก เมล็ดพันธุ์ข้าว   
พันธุ์จิ้งหรีด ปัจจัยผลิตทางการเกษตร/ปั๊มน้ำ ปุ๋ย อบรมความรู้ด้านการเกษตร/พัฒนาอาชีพ ทุนส่งเสริมอาชีพ เป็นต้น และเพื่อให้การดำเนินการขับเคลื่อนการขจัดความยากจนฯ ในระดับพื้นที่ เป็นไปอย่างมีประสิทธิภาพ   
จึงขอให้หน่วยงานพิจารณาให้ความช่วยเหลือให้ตรงตามความต้องการต่อไป

**มติที่ประชุม** พิจารณาให้ความช่วยเหลือ และขอเชิญเกษตรอำเภอทุกอำเภอ หรือผู้แทน เข้าร่วมประชุมขับเคลื่อนการขจัดความยากจนฯ ร่วมกับหน่วยงานในสังกัดกระทรวงเกษตรและสหกรณ์จังหวัดแพร่ เพื่อพิจารณาให้ความช่วยเหลือและขับเคลื่อนการดำเนินงาน ในวันที่ 2 พฤษภาคม 2565 เวลา 14.00 น. ณ ห้องประชุมพิรุณ 1 สำนักงานเกษตรจังหวัดแพร่

**5.2 แผนการปฏิบัติงานตามระบบส่งเสริมการเกษตรเดือนพฤษภาคม 2565 (เอกสารแนบ 3 หน้าที่ 49 -50)**

**มติที่ประชุม** เห็นชอบ โดยการนิเทศงานเดือนพฤษภาคม 2565 มีมติให้ดำเนินการผ่านระบบการประชุมทางไกลออนไลน์ (Zoom Application)

**ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด**

**(1) โอนคืนเงินค่าเบี้ยประกันในส่วนที่เกิน**

สหกรณ์ออมทรัพย์กรมส่งเสริมการเกษตร จำกัด ได้โอนคืนเงินค่าเบี้ยประกันในส่วนที่เกิน  
ให้สมาชิกที่มีการกู้เงินระยะยาว และทำประกันชีวิต

หมายเหตุ : ค่าเบี้ยประกันคำนวณตามส่วนระยะเวลาการทำประกันและเงื่อนไขการรับประกันต่างๆคงเป็นไปตามเดิมทุกประการ

**(2) การปรับปรุงการถือถือหุ้นของสมาชิก**

คณะกรรมการสหกรณ์ออมทรัพย์กรมส่งเสริมการเกษตร จำกัด มีมติเห็นชอบให้ปรับปรุงเกณฑ์การถือหุ้นของสมาชิกให้สอดคล้องตามแผนยุทธศาสตร์สหกรณ์ พ.ศ. 2563 - 2565 ดังนี้



**(3) การเปิดบริการเงินกู้สามัญใหม่ โครงการพิเศษ “ทันใจ”**

สหกรณ์ออมทรัพย์กรมส่งเสริมการเกษตร จำกัด กำหนดเกณฑ์การกู้เงินสามัญโครงการพิเศษทันใจ เพื่อให้บริการสมาชิก ดังนี้

1. กู้ได้ไม่เกิน 2 เท่าของเงินได้รายเดือน และไม่เกินร้อยละ 90 ของสิทธิเรียกร้องในเงินค่าหุ้น

2. ต้องชำระปิดสัญญาเงินกู้เพื่อเหตุฉุกเฉิน และถ้าจะกู้เงินเพื่อเหตุฉุกเฉินต้องชำระ  
ปิดสัญญาเงินกู้สามัญโครงการพิเศษทันใจ(กู้ได้อย่างใดอย่างหนึ่งในเวลาเดียวกัน)

3. ผ่อนชำระไม่เกิน 48 งวด ผ่อนชำระหนี้ 3 งวดแล้วยื่นกู้ใหม่ได้

4. ต้องมีเงินได้รายเดือนคงเหลือไม่น้อยกว่า 2,000 บาท

5. อัตราดอกเบี้ยร้อยละ 6.15 ต่อปี

6. เมื่อรวมวงเงินกู้สามัญทุกสัญญาแล้ว ในปี 2565 ต้องไม่เกิน 3,400,000 บาท ในปี 2566 ต้องไม่เกิน 3,300,000 บาท ในปี 2567 ต้องไม่เกิน 3,150,000 บาท และในปี 2568 ต้องไม่เกิน 3,000,000 บาท

7. ไม่ต้องมีบุคคลค้ำประกัน

8. อนุมัติจ่ายเงินกู้โดยโอนเข้าบัญชีออมทรัพย์ออนไลน์ทุกวันทำการ

**มติที่ประชุม** รับทราบ

**เลิกประชุมเวลา 12.15 น.**

ลงชื่อ พนัชกร จันทร์ทวี ผู้ตรวจบันทึกการประชุม

(นางพนัชกร จันทร์ทวี)

ตำแหน่ง หัวหน้ากลุ่มยุทธศาสตร์และสารสนเทศ

ลงชื่อ แพงมณี ขัดนันตา ผู้จดบันทึกการประชุม

(นางสาวแพงมณี ขัดนันตา)

ตำแหน่ง นักวิชาการส่งเสริมการเกษตรปฏิบัติการ